Робърт Лукас
Робърт Емерсън Лукас – младши () е американски икономист от Чикагския университет. Той е сред най-влиятелните икономисти от 70-те години насам, като променя основите на макроикономиката, доминирана дотогава от кейнсианството, настоявайки, че макроикономическите модели трябва да имат микроикономическа основа. През 1995 г. Робърт Лукас получава Наградата за икономически науки на Шведската банка в памет на Алфред Нобел.

Лукас е известен със своите изследвания на последствията от хипотезата за разумни очаквания. Той показва, че предполагаемите зависимости в икономиката, например привидната връзка между инфлация и безработица, се променят в резултат на промени в икономическата политика.

Библиография 
 „Studies in Business-Cycle Theory“ (1981) 
 „Models of Business Cycles“ (1987)

Външни препратки 
  Биография на nobel.se

Американски икономисти
Възпитаници на Чикагския университет
Преподаватели в Чикагския университет
Носители на Нобелова награда за икономика
Американски нобелови лауреати
Членове на Националната академия на науките на САЩ
Родени във Вашингтон (щат)